b'\n_START_ARTICLE_\nKehitysvammaisten valtakunnalliset kulttuurip\xc3\xa4iv\xc3\xa4t\n_START_PARAGRAPH_\nKehitysvammaisten valtakunnalliset kulttuurip\xc3\xa4iv\xc3\xa4t on l\xc3\xa4hes vuosittain eri puolilla Suomea j\xc3\xa4rjestett\xc3\xa4v\xc3\xa4 ohjelmallinen viikonlopputapahtuma, joka on kaikille avoin ja esteet\xc3\xb6n. _NEWLINE_Kulttuurip\xc3\xa4ivill\xc3\xa4 jokaisella on mahdollisuus luoda kulttuuria muiden n\xc3\xa4ht\xc3\xa4v\xc3\xa4ksi ja seurata muiden luomaa kulttuuria. Samalla lis\xc3\xa4t\xc3\xa4\xc3\xa4n tietoisuutta kehitysvammaisen ihmisen mahdollisuuksista toimia kulttuuripalvelujen tuottajana ja kokijana. _NEWLINE_Suomen ensimm\xc3\xa4iset kehitysvammaisten valtakunnalliset kulttuurip\xc3\xa4iv\xc3\xa4t j\xc3\xa4rjestettiin Paimiossa vuonna 1984. Siit\xc3\xa4 l\xc3\xa4htien tapahtuma on j\xc3\xa4rjestetty l\xc3\xa4hes vuosittain. Kulttuurip\xc3\xa4ivien j\xc3\xa4rjestelyvastuu on erityishuoltopiireill\xc3\xa4 jotka ovat erikoistuneet erityisryhmiin ja sen vuoksi tapahtuma on aina eri puolilla maata.'